‫תניחי את זה.‬
‫הנחשה הזאת...‬
‫אני אשסף לה את הגרון.‬
‫אז תהרגי אותי במקום.‬
‫אני זה שפיתה אותה.‬
‫זה שקר.‬
‫זו האמת.‬
‫צ'יוקו לא עשתה שום דבר רע.‬
‫למה?‬
‫למה שתשקר ככה?‬
‫אתה עד כדי כך רוצה להגן עליה?‬
‫הסקס איתה היה עד כדי כך טוב?‬
‫אל תדברי שטויות!‬
‫אני אהרוג אותה!‬
‫קזוקו, עצרי!‬
‫זה נגמר בינינו.‬
‫- ישר לגיהינום -‬
‫- פרק 8 -‬
‫רגע אחד, בבקשה.‬
‫את מוזמנת להירגע וליהנות מהשהייה שלך.‬
‫שלום לכולם, מה שלומכם באחר הצהריים הזה?‬
‫אני קאורו ג'ינדאייג'י,‬ ‫המנחה שלכם ב"רגע של קאורו".‬
‫תודה שהצטרפתם אלינו.‬
‫ללא עיכובים נוספים,‬ ‫בואו נקבל את האורחת של היום.‬
‫גברת צ'יוקו שימאקורה. בבקשה, תרדי אלינו!‬
‫תודה שהזמנת אותי.‬
‫כל כך טוב לראות אותך.‬
‫ברוכה הבאה. עבר הרבה זמן.‬
‫מזמן לא התראינו.‬
‫הפעם האחרונה שנפגשנו‬ ‫הייתה לפני ארבע שנים, נכון?‬
‫זה באמת היה כל כך מזמן?‬
‫בארבע השנים האלה,‬
‫את עברת הרבה, נכון?‬
‫כן, הרבה דברים קרו.‬
‫איך עמדת בכל זה?‬
‫אני מניחה שזה היה כוחה של השירה.‬
‫אני מבינה.‬
‫השירה הצילה את חייך. כמה נפלא.‬
‫איך את מרגישה עכשיו?‬
‫אה...‬
‫אני מרגישה כאילו השתחררתי מהכלא.‬
‫באמת?‬
‫שמעתי שיש לך שיר חדש.‬
‫כן, הראשון שיוצא מהסוכנות שלי...‬
‫ברוכה הבאה.‬
‫ויסקי, בבקשה.‬
‫תרצי בורבון או סקוטש?‬
‫לא משנה איזה. נקי, בבקשה.‬
‫מיד מגיע.‬
‫לא הייתי עושה את זה במקומך.‬
‫גם אם זה כדי להתגבר על גבר.‬
‫סליחה.‬
‫ראיתי מה קרה במלון.‬
‫אני יודעת שזה לא ענייני,‬
‫אבל כשאת נפגעת,‬
‫את צריכה לשים את עצמך במקום הראשון.‬
‫לא זרקו אותי.‬
‫אה... באמת?‬
‫ההפך הוא הנכון.‬
‫בניגוד למראה שלך, את די בוטה, נכון?‬
‫קל יותר להיפתח בפני אדם זר.‬
‫והאישה שהוא עמד להתגרש ממנה‬
‫היא למעשה...‬
‫החברה הכי טובה שלי.‬
‫גנבת את בעלה של החברה הכי טובה שלך?‬
‫כאב לי כל כך לדעת שאני פוגעת בה.‬
‫כשראיתי כמה שניהם היו מאושרים בחתונה שלהם,‬
‫החלטתי לוותר, אבל...‬
‫מנקודת המבט שלה,‬
‫ככה נראית תקופת הריק שלה.‬
‫תקופת הריק?‬
‫זה מסאנמייגאקו, שיטה לחיזוי עתידות.‬
‫תקופת הריק היא זמן‬ ‫שבו המזל שלך משתנה לרעה.‬
‫וואו.‬
‫את מגדת עתידות או משהו כזה, גברתי?‬
‫כן.‬
‫האמת היא שאני...‬
‫מגדת עתידות.‬
‫וואו, באמת?‬
‫תוכלי לבחון את מידת ההתאמה שלי אליו?‬
‫אפשר לשאול עט?‬
‫כן, גברתי.‬
‫תכתבי את שמו ואת שמך‬ ‫יחד עם התאריכים של ימי ההולדת שלכם.‬
‫בסדר.‬
‫הבנתי...‬
‫תקשיבי טוב, ריצוקו.‬
‫בסדר.‬
‫ההתאמה שלך איתו‬
‫טובה מאוד.‬
‫כמעט טובה מדי.‬
‫באמת?‬
‫אבל את יודעת,‬
‫יש יתרונות וחסרונות להתאמה.‬
‫כשלשניכם יש מזל טוב, זה מצטבר יחד.‬
‫כשיש לכם מזל רע,‬
‫אתם מפילים זה את זה וגורמים למצב להחמיר.‬
‫אז...‬
‫הבעיה האמיתית היא את.‬
‫את ממש בשיא של תקופת הריק שלך.‬
‫לך ולכל מי שאת קשורה אליו‬ ‫מובטחת תוצאה חסרת מזל.‬
‫תוצאה חסרת מזל?‬
‫קיים סיכוי...‬
‫שהגבר שאת איתו יתאבד.‬
‫או שאולי אשתו תתאבד.‬
‫מיסאטו? לא יכול להיות...‬
‫מוות הוא חלק מרכזי בתקופת הריק.‬
‫קיים סיכוי שהמוות ימצא את דרכו גם אלייך.‬
‫כלומר...‬
‫את אומרת שמיסאטו עלולה להרוג אותי?‬
‫לחיזוי עתידות משתמשים בסטטיסטיקה.‬
‫אני משתפת אותך באפשרויות.‬
‫מה עליי לעשות?‬
‫זה תלוי בך.‬
‫אבל...‬
‫אם את רוצה את עצתי,‬
‫לפני ששלושתכם תקרעו זה את זה לגזרים...‬
‫את צריכה לשים לזה סוף.‬
‫אפשר עוד כוס ויסקי, בבקשה?‬
‫כמובן.‬
‫את בסדר?‬ ‫-אני בסדר.‬
‫תיזהרי.‬ ‫-כן.‬
‫שתית די הרבה.‬
‫שתיתי יותר מדי.‬
‫אני מתנצלת.‬
‫אפילו שילמת את החשבון.‬
‫זו מתנת פרידה.‬
‫אני בטוחה שתמצאי גבר טוב יותר‬
‫ותקימי משפחה מאושרת.‬
‫זה יהיה נחמד.‬
‫אה, גברת הוסוקי, אני בכיוון הזה.‬
‫תשמרי על עצמך.‬
‫בסדר.‬
‫חכי רגע.‬
‫הנה.‬
‫כאות תודה.‬
‫אני לא צריכה את זה יותר.‬
‫זה קצת מוגזם בתור מתנת תודה.‬
‫אם כך,‬
‫תראי בזה תשלום על קריאת העתיד שלי.‬
‫חיזוי העתידות שלך שווה לפחות את הסכום הזה.‬
‫באמת?‬
‫אם כך,‬
‫אני מקבלת בהכרת תודה.‬
‫טוב, להתראות.‬
‫תשמרי על עצמך.‬
‫תודה.‬
‫זו הייתה ההתחלה‬ ‫של קזוקו הוסוקי מגדת העתידות?‬
‫כן.‬
‫משהו בתוכה התחבר פתאום.‬
‫היא הבינה שיש לה‬ ‫כישרון טבעי לחיזוי עתידות.‬
‫והכי חשוב, שחיזוי עתידות הוא רווחי.‬
‫אז אחרי שימאקורה, היא פנתה לחיזוי עתידות.‬
‫הדבר המדהים אצל קזוקו‬
‫הוא שברגע שיש לה מטרה, היא תמיד תשיג אותה.‬
‫קודם כול היא הפכה לשוליה‬ ‫למגדת עתידות שהיא הכירה‬
‫והתחילה ללמוד הכול מאפס.‬
‫זה ילמד אותך את היסודות‬ ‫של ארבעת עמודי הגורל.‬
‫אני מעריכה את העזרה.‬
‫לעולם אל תנבאי עתידות‬ ‫על סמך ידע שטחי בלבד.‬
‫חיזוי עתידות משנה את גורלם של אנשים.‬
‫כדי להיות מיומנת,‬ ‫תצטרכי לפחות עשר שנות הכשרה.‬
‫אזכור זאת.‬
‫מה שלאדם רגיל היה לוקח עשר שנים ללמוד,‬
‫היא הצליחה לדחוס לשנה אחת בלבד.‬
‫אני יכול לדמיין כמה קשה היא למדה.‬
‫ההתאמה שלכם היא הטובה ביותר.‬
‫במיוחד ההתאמה הפיזית שלכם.‬
‫אם תתחתנו, אתם בטוח תבורכו בילדים.‬
‫במסווה של עסקים,‬
‫היא בחנה את חיזוי העתידות שלה‬ ‫על כל מי שיכלה.‬
‫זה היה מושלם לצבירת ניסיון מעשי.‬
‫גברת הוסוקי, תוכלי לקרוא גם את העתיד שלנו?‬
‫בטח.‬
‫בזמן שעבדה בחיי הלילה,‬
‫היא נסחפה במשך כ-20 שנה‬ ‫במערבולת של יצרים אנושיים.‬
‫מה אנשים רוצים מחיזוי עתידות?‬
‫איזו כתיבה תרגש את הקוראים?‬
‫היא ידעה יותר טוב מכולם.‬
‫ואז היא השתמשה בקשרים שלה‬ ‫כדי לכפות פרסום של כתב היד שלה.‬
‫מובן שזה לא נגמר בהוצאה לאור של ספר.‬
‫היא סיירה ברחבי המדינה על חשבונה‬ ‫וקידמה את הספר בעצמה.‬
‫היא גייסה סלבריטאים שבילו במועדונים שלה‬
‫וניצלה אותם לפרסום.‬
‫תודה.‬
‫תוך זמן קצר היא הגיעה ל-500 אלף מכירות.‬
‫זה ראוי לשבח.‬
‫נכון לעכשיו,‬
‫הודות לתקופה של צמיחה כלכלית מהירה,‬
‫המדינה הגיעה לשגשוג חומרי רב.‬
‫אבל מה לגבי שגשוג רוחני?‬
‫הפשיעה בקרב בני נוער עולה,‬
‫ונשים וילדים חפים מפשע‬ ‫ממשיכים ליפול קורבן לפשעים אלימים.‬
‫אני רוצה להשתמש בחיזוי העתידות שלי‬ ‫כדי לשפר את העולם הזה.‬
‫לשם כך,‬
‫אני רוצה לכתוב עוד ספרים‬ ‫ולהגיע ליותר אנשים.‬
‫אני מבקשת את תמיכתכם במאמץ הזה‬
‫מעומק לבי.‬
‫להביא שלום באמצעות הכוח של חיזוי עתידות...‬
‫את ממש כמו המלכה הימיקו.‬ ‫היא שלטה בימטאי-קוקו בעזרת ניבוי עתידות.‬
‫אתה מגזים.‬
‫גברת הוסוקי.‬
‫תוכלי לקרוא את עתידי‬ ‫ולראות אם אנצח בבחירות בשנה הבאה?‬
‫היומן שלי מלא לגמרי,‬
‫אבל בבקשה תתקשר אליי.‬
‫אהיה אסיר תודה.‬
‫אני מצפה לזה.‬ ‫-הנה מר יאשירו!‬
‫תסלחי לי.‬
‫ציפינו לך!‬
‫מר יאשירו.‬ ‫-מר יאשירו.‬
‫היי, אתה!‬ ‫-כן?‬
‫אתה יודע מי זה?‬
‫אני מודע לכך שתעשיית ההוצאה לאור‬ ‫עוברת תקופה קשה.‬
‫בגלל זה...‬ ‫-מר יאשירו.‬
‫נעים מאוד. אני הוסוקי.‬
‫נעים מאוד. אני יאשירו.‬
‫מר יאשירו! אני יודעת מי אתה, כמובן.‬
‫אני לא מאמינה שסגן היו"ר‬ ‫של איגוד השיגאקו נמצא כאן.‬
‫אני שמחה מאוד לראות אותך.‬
‫אה, את מכירה את האיגוד שלנו?‬
‫הוא נוסד על ידי מר מסטאקה יאסונאגה,‬
‫יועץ לראשי ממשלה רבים לאורך השנים.‬
‫זה האיגוד האקדמי המכובד ביותר ביפן.‬
‫כל מי שבתחום מכיר אותו.‬
‫לחיי שיתוף פעולה.‬
‫מר יאשירו.‬
‫כן?‬
‫אני רוצה להרחיב את הידע שלי וללטש‬ ‫את המיומנות שלי באסטרולוגיית ששת הכוכבים.‬
‫אם זה בסדר מצידך,‬
‫תוכל אולי להציג אותי בפני מר יאסונאגה?‬
‫מר יאסונאגה הוא דמות כה מכובדת‬
‫שאפילו לשבת איתו למשקה‬ ‫זו חוויה שמספרים עליה לנכדים.‬
‫זה לא כל כך פשוט.‬
‫כמובן.‬
‫אישה חסרת חשיבות כמוני...‬
‫זה היה יומרני מצידי.‬
‫כעבור חצי שנה, קזוקו הפכה‬ ‫לאשתו של מסטאקה יאסונאגה.‬
‫אחרי חיזוי עתידות, היא סימנה לעצמה‬ ‫כמטרה את מר מסטאקה יאסונאגה.‬
‫ברגע שהיא הפכה לאשתו,‬
‫המעמד החברתי שלה הרקיע שחקים.‬
‫אבל איך היא עשתה את זה?‬
‫אני לא ממש יודע.‬
‫הייתי עסוק בבחירות שלי באותו זמן.‬
‫תבקרי את משפחת יאסונאגה.‬
‫הבת שלו אמורה לדעת את הפרטים.‬
‫ברוכים הבאים ל"אגיד את זה הכי ישיר שיש!"‬
‫תודה שהצטרפתם.‬
‫קבלו את גברת קזוקו הוסוקי! רדי אלינו!‬
‫שין.‬ ‫-כן?‬
‫חשבון, בבקשה.‬
‫- אוסמו מיאזאווה: נוכל להיפגש בקרוב?‬ ‫אני רוצה לדבר על קזוקו הוסוקי. -‬
‫אתה טיפש? חשבתי שאתה עורך דין!‬
‫מה לגבי תביעה על הוצאת דיבה‬ ‫או דרישת פיצויים?‬
‫בטח יש דרכים לעקוף את זה!‬
‫אבל אלה אפשרויות רק לאחרי שהכתבה תתפרסם...‬
‫אז זה כבר יהיה מאוחר מדי.‬
‫אני לא משלמת לך שכר טרחה גבוה לחינם.‬
‫בכל מקרה, אני צריכה שתמנע‬ ‫את פרסום הכתבה הזאת, הבנת?‬
‫יש לה חוצפה...‬
‫אבא שלי, מסטאקה יאסונאגה,‬
‫בילה את המחצית האחרונה‬ ‫של חייו בבית הזה עד לפטירתו.‬
‫שימרנו אותו כפי שהוא‬ ‫כדי שישמש כמוזיאון הנצחה.‬
‫כשפנית אליי לראשונה,‬
‫התכוונתי לסרב.‬
‫אני מתנצלת אם הגזמתי.‬
‫אבל,‬
‫קראתי את הספר שלך.‬
‫מה?‬
‫וזה שינה את דעתי.‬
‫הרגשתי את האהבה שלך לכל דמות ודמות.‬
‫הרגשתי שהספר כתוב בכנות.‬
‫תודה.‬
‫מאחר ואת הסופרת...‬
‫הרגשתי שזה יהיה בסדר לדבר איתך.‬
‫אני אספר לך הכול‬
‫בדיוק כפי שראיתי ושמעתי את זה.‬
‫לגבי האופן שבו תכתבי את המידע הזה,‬
‫אני משאירה את זה לשיקול דעתך.‬
‫איזה מין אדם היה אבא שלך?‬
‫בחיי היום יום שלו,‬
‫הוא אהב ללבוש קימונו משי.‬
‫הוא אהב את זה שהם היו קלים ודקים,‬ ‫ושהיה כל כך נוח לנוע בהם.‬
‫לא משנה עם מי הוא היה,‬
‫הוא היה מתייחס אליהם בעדינות כמו בד משי.‬
‫הוא מעולם לא כפה את דעותיו על אחרים.‬
‫גם לאלו מהמעמד החברתי הכי נמוך,‬
‫הוא מעולם לא הפנה עורף‬ ‫או ניסה לעצור את מי שעזב.‬
‫טבעו המשוחרר ורוחב אופקיו הקסימו את כולם,‬
‫מראשי ממשלה לאורך השנים‬
‫ועד לראשי תאגידים גדולים.‬
‫אבל אולי דווקא רוחב הלב הזה שלו‬
‫אפשר לגברת הוסוקי למצוא את הדרך פנימה.‬
‫מר יאסונאגה.‬
‫יש מישהי שאני רוצה שתכיר.‬
‫זאת גברת קזוקו הוסוקי.‬
‫קוראים לי הוסוקי. נעים להכיר.‬
‫גברת הוסוקי היא יזמית.‬
‫היא פרסמה לאחרונה ספר על חיזוי עתידות.‬
‫קיוויתי שהיא תפגוש אותך...‬ ‫-מר יאסונאגה.‬
‫האופן שבו אתה נהנה מהמשקה שלך‬
‫הוא באמת אלגנטי ומעודן.‬
‫זה שובה לב.‬
‫בבקשה.‬
‫אבא,‬
‫כבר שתית מספיק.‬
‫אדם חכם מוצא הנאה בשכרות קלה.‬
‫הכוס האחת הזאת תביא אותי לכדי אושר צרוף.‬
‫אם כך,‬
‫למה לא להשתמש בזו?‬
‫רגע, קזוקו, את עוברת את הגבול.‬
‫רעיון מצוין. תמזגי לי.‬
‫הידיים שלך מורגלות בכך.‬
‫ביליתי את 20 השנים האחרונות‬ ‫בניהול מועדון לילה.‬
‫אז למה כתבת ספר על חיזוי עתידות?‬
‫קיבלתי השראה מהספר שלך, "אי צ'ינג והחיים".‬
‫התוכן הותיר בי רושם עמוק.‬
‫בעקבות זאת, למדתי לעומק‬ ‫את תורת ארבעת עמודי הגורל,‬
‫עליה המלצת בספרך.‬
‫לא טוב לשקר.‬
‫זה לא שקר. השקעתי הכול בלימודים שלי...‬
‫הספר הזה יצא לפני ארבע שנים.‬
‫כדי לשלוט בניתוח הגורל,‬
‫אפילו לעילוי יידרשו עשר שנים.‬
‫האם ליזמית חיי לילה כמוך‬
‫היה יותר זמן להעמיק בנושא‬ ‫ממה שיש לעילוי במשך עשר שנים?‬
‫אם לא,‬
‫הספר שכתבת מוטעה.‬
‫ידעתי.‬
‫אישה טיפשה כמוני‬
‫לא הייתה צריכה לבוא הנה.‬
‫רגע אחד, קזוקו...‬
‫רק רציתי ללמוד ממך.‬
‫תפסיקי, זה מביש.‬
‫אבל...‬
‫בחיי. בסדר.‬
‫בואי אליי הביתה בפעם הבאה.‬
‫אני אלמד אותך את היסודות.‬
‫תוכלי ליצור איתנו קשר כאן?‬
‫תודה.‬
‫אישה שבוכה בגללי...‬
‫אני מניח שעדיין יש לי את זה.‬
‫אדם חכם מוצא הנאה בשכרות קלה.‬
‫הכוס האחת הזאת תביא אותי לכדי אושר צרוף.‬
‫זה יהיה המשקה האחרון שלך הערב, בסדר?‬
‫בערך באותה תקופה, החלו להופיע‬ ‫אצל אבא שלי סימנים של דמנציה.‬
‫ביום שבו גברת הוסוקי פגשה את אבי לראשונה,‬
‫אני מאמינה שהיא חשה בזה.‬
‫כחודש לאחר מכן,‬
‫גברת הוסוקי באה לכאן‬ ‫כדי ללמוד את היסודות מאבא שלי.‬
‫שלום, מר יאסונאגה. אהיה תחת השגחתך היום.‬
‫זה שי קטן לאות הערכתי.‬
‫סאקה מובחר מניגאטה.‬
‫תודה לך על נדיבותך.‬
‫אבא.‬
‫יש לך בדיקה רפואית היום.‬
‫בבקשה תימנע מעישון.‬
‫אני אודיע לך כשייגמר הזמן.‬
‫במילים אחרות, הבסיס של "אי צ'ינג"‬
‫טמון באופן שבו אנחנו מווסתים את השינויים‬
‫שנובעים מיחסי הגומלין בין היין והיאנג.‬
‫הרגעים שמייצגים שינויים כאלה‬
‫מופיעים בצורה של 64 ההקסגרמות הללו.‬
‫זה כל כך קשה,‬ ‫אני לא מצליחה להבין דבר וחצי דבר.‬
‫אולי זה היה יומרני מצידי‬ ‫לחשוב שאישה נחותה כמוני‬
‫תוכל ללמוד את האי צ'ינג.‬
‫וימלקירטי, שהטיף את תורתו‬ ‫של הבודהה ב"סוטרת וימלקירטי",‬
‫היה שיכור ומהמר.‬
‫מעמד חברתי גבוה או נמוך‬ ‫לא רלוונטי כשמדובר בלמידה.‬
‫טוב, בשתייה והימורים אני כן מבינה קצת.‬
‫את יכולה להכניס קצת אוויר?‬
‫כמובן.‬
‫למידה...‬
‫אינה דבר שניתן להשיג‬ ‫בישיבה ליד שולחן הכתיבה.‬
‫רק כשמוציאים אותה מתוך חיי היום-יום‬
‫אפשר להתחיל לרתום למידה אמיתית.‬
‫לרתום למידה?‬
‫זו הפילוסופיה שלי, רתימת הלמידה.‬
‫אני...‬
‫איבדתי הכול במלחמה.‬
‫תקיפות אוויריות שרפו את ביתי עד היסוד,‬
‫ואבי ואחי הגדול מתו בקרב.‬
‫באתר הפינוי,‬
‫שמעתי את הנאום של הקיסר שאתה ערכת.‬
‫אחרי שחזרתי לטוקיו,‬
‫עזרתי בעסק של אימא שלי.‬
‫אבל זה לא הספיק כדי להאכיל אותנו,‬
‫אז עזבתי את הלימודים והתחלתי לעבוד בלילה.‬
‫הייתי כל כך תמימה אז.‬
‫היה גבר שכמעט מכר אותי,‬
‫בבית של הגבר שאיתו התחתנתי התנכלו לי...‬
‫הכניסו אותי לחובות...‬
‫של מאות מיליונים.‬
‫עברתי גיהינום.‬
‫וזה אפילו לא הכול.‬
‫היאקוזה התייחסו אליי כאל שפחה.‬
‫הצלתי חיים, רק כדי שיגמלו לי בבגידה.‬
‫חשבתי לסיים את חיי...‬
‫יותר מפעם אחת.‬
‫אני לא אדם מושלם.‬
‫נכשלתי ופגעתי באחרים בעבר.‬
‫אבל למדתי מהחוויות האלה.‬
‫נפלתי, קמתי ונכשלתי שוב,‬
‫סבלתי ייסורים רבים כדי לשרוד עד עכשיו.‬
‫אחרי כל זה,‬
‫סוף סוף למדתי את דרכי העולם‬ ‫מספיק טוב כדי לשבת כאן מולך.‬
‫זה...‬
‫תהליך הלמידה שעברתי.‬
‫נפלא.‬
‫מה?‬
‫זה...‬
‫מה שאני מחשיב‬ ‫כדוגמה מושלמת של רתימת הלמידה.‬
‫תודה.‬
‫אני לא ראויה לשבחים כאלה.‬
‫עבר הרבה זמן...‬
‫מאז ששמעתי מילים‬ ‫כל כך מלאות בחיים ובאנושיות.‬
‫בימים אלה, כל מה שאני שומע‬
‫הוא מס שפתיים ריק והערצה.‬
‫עבור מי ששואף ללכת‬ ‫בדרך של "רתימת הלמידה", זה פתטי.‬
‫תסלחו לי.‬
‫כמעט הגיע הזמן.‬
‫עוד מעט הבדיקה הרפואית שלך,‬ ‫אז בבקשה תתכונן.‬
‫מר יאסונאגה.‬
‫הנה.‬
‫זה המועדון שלי.‬
‫אתה מוזמן לקפוץ לבקר כשאתה באזור.‬
‫זה בסדר להשתחרר מדי פעם.‬
‫זמן קצר אחר כך,‬
‫אבא שלי יצא יום אחד,‬ ‫ובלי שום הודעה מוקדמת, לא חזר הביתה.‬
‫תמצא אותו.‬ ‫-הבנתי.‬
‫למרות שהוא הראה סימנים של דמנציה,‬
‫ההתנהגות כזאת מצד אבא שלי‬ ‫הייתה בלתי נתפסת לפני כן.‬
‫תתקשר בבקשה אם תשמע משהו.‬
‫מובן.‬
‫להתראות.‬
‫מר יאסונאגה, אתה בבית עכשיו.‬
‫אבא!‬
‫אה, היי.‬
‫אני כל כך שמחה שאת כאן.‬
‫אלוהים, אבא, מה קרה?‬
‫מה גרם לו לשתות כל כך הרבה?‬
‫כשהייתי עם מר יאסונאגה,‬
‫נאלצתי ללכת לטפל באיזה עניין.‬
‫הוא בטח שתה לא מעט בזמן שלא הייתי.‬
‫הוא לא אמר שהוא הולך להיפגש איתך.‬
‫לא הייתי צריכה להשאיר אותו לבד.‬
‫לא, אני מתנצלת על הצרות שהוא גרם לך.‬
‫הוא גם עישן די הרבה.‬
‫אני אדאג להשגיח עליו בפעם הבאה.‬
‫תגידי לו שהוא מוזמן לבוא שוב.‬
‫לאחר מכן,‬
‫אבא שלי התחיל לפקוד בקביעות‬ ‫את בית העסק של גברת הוסוקי.‬
‫מיץ תפוזים.‬ ‫-כבר מגיע.‬
‫התחלתי לדאוג‬
‫וביקשתי מהתלמיד של אבא שלי לעקוב אחריו.‬
‫הוא ראה שגברת הוסוקי‬ ‫נצמדה לאבא שלי ולא הניחה לו לרגע,‬
‫השקתה אותו באלכוהול ללא הפוגה.‬
‫ואז היא לקחה את אבא שלי היישר לבית שלה.‬
‫אחרי שאימא שלי נפטרה,‬
‫אני טיפלתי בהכול בשביל אבא שלי.‬
‫היו רבים שהעריצו את אבא שלי,‬
‫ואני הייתי לצידו.‬
‫זה היה מקור גאוותי.‬
‫וגברת הוסוקי גזלה ממך את מקור גאוותך?‬
‫לא יכולתי לסבול את זה יותר,‬
‫אז התעמתתי עם אבא שלי.‬
‫מה זה הפרצוף המאיים הזה?‬
‫מה אתה מתכנן לעשות בהן?‬
‫קזוקו רוצה שאראה לה איך להעריך קליגרפיה.‬
‫אמרת את זה בפעם שעברה‬ ‫ומעולם לא החזרת אותן.‬
‫מה?‬
‫אני לא זוכר את זה.‬
‫לא נתת אותן לגברת הוסוקי, נכון?‬
‫אבא.‬
‫בבקשה תפסיק ללכת אליה.‬
‫טוואקו.‬
‫בשביל מי את אומרת את זה?‬
‫זה בשבילך, כמובן.‬
‫ולא רק בשבילך.‬
‫בשביל השם של משפחת יאסונאגה.‬
‫בשביל אימי המנוחה.‬
‫לא.‬
‫זה בשביל עצמך, נכון?‬
‫אל תשתמשי בי כסיבה לחיות.‬
‫אתה בגיל שבו עלייך לחיות כרצונך.‬
‫ואני אעשה את אותו הדבר.‬
‫רק עוד קצת.‬
‫אתה תצליח.‬
‫כן, עבודה טובה. הנה.‬
‫תודה.‬
‫טוב. בוא נחתום על זה עכשיו, בסדר?‬
‫כן, בטח.‬
‫קדימה.‬
‫תודה.‬
‫מר יאסונאגה,‬ ‫קיוויתי שתכתוב המלצה לספר הבא שלי.‬
‫בטח.‬
‫ואוכל לקבל את מגילת הקיר שהבאת היום?‬
‫בטח.‬
‫הגמול שלך.‬
‫הנה.‬
‫כן, בסדר.‬
‫כן?‬
‫טוואקו.‬
‫קזוקו!‬
‫קזוקו, אני צריך עוד אלכוהול!‬ ‫-תסלחי לי.‬
‫אני צריך משקה!‬
‫אבא.‬
‫שיזוקו.‬
‫שיזוקו, למה את כאן?‬
‫אבא, צא מזה. אני טוואקו.‬
‫ברור שאימא לא תהיה כאן.‬ ‫-אה?‬
‫אלוהים אדירים...‬
‫אנחנו הולכים.‬
‫טוואקו.‬
‫תקשיבי.‬
‫אבא שלך כאן מרצונו החופשי.‬
‫בתור הבת שלו, את לא צריכה להתערב.‬
‫מרצונו החופשי?‬
‫את זו שעבדה עליו וגררה אותו לכאן.‬
‫זו אי-הבנה.‬
‫אני תלמידה של מר יאסונאגה.‬
‫תלמיד צריך למלא את רצונו של המורה שלו.‬
‫אחרי שהשקית אותו באלכוהול?‬
‫את לא תלמידה.‬
‫אני רואה ישר דרכך.‬
‫את חסרת בושה לגמרי!‬
‫היי, את.‬
‫אולי את הבת שלו,‬
‫אבל אל תהיי כל כך יהירה.‬
‫שיזוקו.‬
‫איזה אושר!‬
‫אני...‬
‫השבתי לעצמי את חירותה של נשמתי!‬
‫אבא...‬
‫אבא! אתה בסדר?‬
‫אבא!‬
‫תתעורר!‬
‫קדימה! אבא!‬
‫אבא שלי הצליח לשרוד,‬
‫אבל מצבו לא היה יציב.‬
‫ולמרות זאת...‬
‫זה לא טוב. האישה הזאת כאן.‬
‫מה?‬
‫כולם, מכאן.‬
‫תסתלקי.‬
‫זה לא מקום לזר מוחלט.‬
‫זר מוחלט?‬
‫- שבועה בכתב:‬ ‫הבטחה להתחתן עם קזוקו הוסוקי -‬
‫- יאסונאגה‬ ‫הוסוקי -‬
‫זה...‬
‫- בעל: יאסונאגה‬ ‫אישה: הוסוקי -‬
‫- רישום נישואים -‬
‫אשתו באה לראות אותו.‬
‫תני לי לעבור.‬
‫גברת הוסוקי!‬ ‫-סגור את הדלת!‬
‫תפתחי את הדלת!‬
‫תפתחי!‬
‫תני לי לראות את בעלי!‬
‫אני אשתו של מר יאסונאגה!‬ ‫תני לי לראות את בעלי!‬
‫בבקשה!‬
‫תפתחי!‬
‫באותו רגע,‬
‫חשבתי לעצמי...‬
‫שלעולם לא אסלח לאישה הזאת.‬
‫תפתחי את הדלת!‬
‫תני לי לראות את בעלי!‬
‫בבקשה!‬
‫תני לי לראות את בעלי!‬
‫סליחה על האיחור.‬
‫לא עשינו את זה כבר הרבה זמן.‬
‫הפעם האחרונה שנפגשנו בלי ריינה‬ ‫הייתה לפני הגירושים.‬
‫על מה רצית לדבר?‬
‫ישר לעניין, אה?‬
‫זה בקשר לגברת הוסוקי, נכון?‬
‫איך הספר? מתקדם?‬
‫לא, רק התחלתי לכתוב.‬
‫אני מבין.‬
‫תפסיק ללכת סחור סחור ותגיד כבר.‬
‫לקזוקו הוסוקי עדיין יש קשרים עם היאקוזה‬
‫והיא מבצעת הונאה רוחנית, נכון?‬
‫יש לה עבר עשיר.‬
‫אם תחפרי, תחשפי הר של לכלוך.‬
‫מי סיפר לך?‬
‫בשבועון שלנו מכינים סדרת כתבות‬ ‫שתחשוף את הצד האפל של הוסוקי.‬
‫הוסוקי גילתה על כך‬ ‫והיא נואשת לחסל את הסיפור.‬
‫היא שלחה את עורך הדין שלה לאיים עלינו.‬
‫מובן שסירבנו.‬
‫היי, מינורי.‬
‫קיבלת את ההצעה לספר לפני כחודשיים, נכון?‬
‫כן, למה?‬
‫באותו זמן גם תחקיר החשיפה החל לצבור תאוצה.‬
‫היא משתמשת בך להסחת דעת.‬
‫היא רוצה שתכתבי ספר אוהד‬ ‫כדי להדוף את החשיפה.‬
‫אני יודע שאת רוצה להוציא ספר.‬
‫ואולי את רוצה להוכיח שטעיתי.‬
‫אבל את באמת צריכה לוותר הפעם.‬
‫יתייגו אותך כסופרת זולה, ובזה זה ייגמר.‬
‫הלו, גברתי?‬
‫אני מבינה. איזו צרה צרורה.‬
‫לא, זה בסדר. יש לי תוכנית.‬
‫תודה, טפאי.‬
‫המצב קצת רגיש עכשיו,‬ ‫אז אשלח לך את התשלום בדואר.‬
‫בסדר. ביי.‬
‫תרגום כתוביות: אריק סיבן‬